ddrg/super_eurlex huggingface dataset:
Kommissionens beslutning

af 28. november 2002

om ændring af beslutning 2002/69/EF om beskyttelsesforanstaltninger over for animalske produkter importeret fra Kina

(meddelt under nummer K(2002) 4583)

(EØS-relevant tekst)

(2002/933/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1, og

ud fra følgende betragtninger:

(1) Kommissionens beslutning 2002/69/EF af 30. januar 2002 om beskyttelsesforanstaltninger over for animalske produkter importeret fra Kina(2), senest ændret ved beslutning 2002/768/EF(3), blev vedtaget, da der under et EF-kontrolbesøg i Kina blev afsløret alvorlige mangler med hensyn til reglerne for anvendelsen af veterinærlægemidler og kontrollen af medicinrester i levende dyr og animalske produkter og fundet sundhedsskadelige rester, herunder chloramphenicol, i produkter til konsum eller foder, hvilket udgør en sundhedsrisiko for dyr og mennesker.

(2) Beslutning 2002/69/EF skulle tages op til revision på grundlag af oplysninger fra de kinesiske myndigheder, eventuelle resultater af medlemsstaternes øgede overvågning og undersøgelser af forsendelser, der ankommer før den 14. marts 2002, og om nødvendigt på grundlag af resultaterne af et nyt EF-kontrolbesøg på stedet.

(3) I betragtning af oplysninger fra de kinesiske myndigheder om kontrol af og produktionsbetingelser for krebs af arten Procambrus clarkii og surimi af fiskearterne i listen i beslutning 2002/69/EF bør indførsel af disse produkter fra Kina tillades. Da der blev påvist chloramphenicol i surimi og krebs, er det for at sikre disse produkters sikkerhed dog nødvendigt at foretage øget kontrol og testning ved indførsel af disse produkter for 20 % af de forsendelser, der ankommer til Fællesskabets grænsekontrolsteder.

(4) Beslutning 2002/69/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 2002/69/EF affattes som angivet i bilaget til nærværende beslutning.

Artikel 2

Denne beslutning anvendes fra den 2. december 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. november 2002.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 30 af 31.1.2002, s. 50.

(3) EFT L 260 af 28.9.2002, s. 31.

BILAG

"BILAG II

Liste over animalske produkter til konsum eller foder, der kan indføres til Fællesskabet efter en kemisk undersøgelse på betingelserne i artikel 3

- tarme

- krebs af arten Procambrus clarkii, der er fanget i naturligt ferskvand ved fiskeri

- surimi af fiskearter, der er tilladt i listen i bilag I."
Kommissionens afgørelse

af 23. juli 1999

om indgåelse af to samarbejdsaftaler mellem Det Europæiske Atomenergifællesskab og Ukraines ministerkabinet på områderne nuklear sikkerhed og kontrolleret nuklear fusion

(meddelt under nummer K(1999) 2405)

(2002/924/Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til Rådets godkendelse, og

ud fra følgende betragtning:

de to aftaler mellem Det Europæiske Atomenergifællesskab og Ukraines ministerkabinet på områderne nuklear sikkerhed og kontrolleret nuklear fusion skal indgås -

TRUFFET FØLGENDE AFGØRELSE:

Eneste artikel

De to aftaler mellem Det Europæiske Atomenergifællesskab og Ukraines ministerkabinet på områderne nuklear sikkerhed og kontrolleret nuklear fusion indgås på Det Europæiske Atomenergifællesskabs vegne.

Teksterne til de to aftaler er knyttet som bilag til denne afgørelse.

Udfærdiget i Bruxelles, den 23. juli 1999.

På Kommissionens vegne

Hans Van Den Broek

Medlem af Kommissionen
Rådets afgørelse

af 3. oktober 2002

om indgåelse af Interbus-aftalen om lejlighedsvis international personbefordring med bus

(2002/917/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71, stk. 1, og 93, sammenholdt med artikel 300, stk. 2, første afsnit, første punktum, og stk. 3, andet afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) I overensstemmelse med bemyndigelsen fra Rådet af 7. december 1995 har Kommissionen forhandlet med Bosnien-Hercegovina, Bulgarien, Estland, Kroatien, Letland, Litauen, Moldova, Polen, Rumænien, Slovakiet, Slovenien, Tjekkiet, Tyrkiet og Ungarn om en europæisk aftale om lejlighedsvis international personbefordring med bus.

(2) I overensstemmelse med Rådets afgørelse af 18. juni 2001 blev Interbus-aftalen om lejlighedsvis international personbefordring med bus undertegnet på Fællesskabets vegne den 22. juni 2001.

(3) Den 30. juni 2001 var Interbus-aftalen om lejlighedsvis international personbefordring med bus blevet undertegnet af Det Europæiske Fællesskab og følgende 13 lande: Bosnien-Hercegovina, Bulgarien, Kroatien, Letland, Litauen, Moldova, Polen, Rumænien, Slovakiet, Slovenien, Tjekkiet, Tyrkiet og Ungarn.

(4) Indgåelsen af Interbus-aftalen bidrager til udviklingen af transportforbindelserne mellem aftaleparterne. For at aftalen kan træde i kraft efter undertegnelsen, er det nødvendigt, at fire aftaleparter, herunder Fællesskabet, har godkendt eller ratificeret den.

(5) Interbus-aftalen bør derfor godkendes -

TRUFFET FØLGENDE AFGØRELSE:

Artikel 1

Interbus-aftalen om lejlighedsvis international personbefordring med bus godkendes på Fællesskabets vegne.

Aftalens tekst er knyttet som bilag til denne afgørelse.

Artikel 2

Formanden for Rådet bemyndiges til at udpege den person, der er beføjet til på Fællesskabets vegne at deponere godkendelsesinstrumentet som omhandlet i artikel 27 i aftalen for at give udtryk for Fællesskabets samtykke til at være bundet heraf.

Artikel 3

Kommissionen, som bistås af repræsentanter for Rådets medlemmer, repræsenterer Fællesskabet i det blandede udvalg, der er oprettet ved aftalens artikel 23, i det følgende benævnt "udvalget".

Den holdning, Fællesskabet skal indtage i udvalget, vedtages af Rådet, der træffer afgørelse med kvalificeret flertal på forslag af Kommissionen. Rådet træffer afgørelse med simpelt flertal, hvis den afgørelse, udvalget agter at træffe, vedrører dets egen forretningsorden.

De afgørelser, udvalget træffer, offentliggøres i De Europæiske Fællesskabers Tidende.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 3. oktober 2002.

På Rådets vegne

F. Hansen

Formand

(1) EFT C 51 E af 26.6.2002, s. 193.

(2) Udtalelse afgivet den 2.7.2002 (endnu ikke offentliggjort i EFT).
Rådets afgørelse

af 25. november 2002

om forlængelse af mandatet for missionschefen for Den Europæiske Unions Observatørmission

(2002/922/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles aktion 2002/921/FUSP af 25. november 2002 om forlængelse af mandatet for den Europæiske Unions Observatørmission(1), særlig artikel 5, og

ud fra følgende betragtninger:

(1) Ved afgørelse 2001/285/FUSP af 9. april 2001(2) udnævnte Rådet Antóin MAC UNFRAIDH til missionschef for Den Europæiske Unions Observatørmission. Dette mandat udløber den 31. december 2002.

(2) Mandatet for missionschefen for Den Europæiske Unions Observatørmission bør forlænges -

TRUFFET FØLGENDE AFGØRELSE:

Artikel 1

Antóin MAC UNFRAIDHs mandat som missionschef for Den Europæiske Unions Observatørmission forlænges.

Artikel 2

Denne afgørelse har virkning fra dagen for vedtagelsen.

Den anvendes indtil den 31. december 2003.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 25. november 2002.

På Rådets vegne

T. Pedersen

Formand

(1) Se side 51 i denne Tidende.

(2) EFT L 99 af 10.4.2001, s. 2, senest ændret ved afgørelse 2001/846/FUSP (EFT L 315 af 1.12.2001, s. 3).
Rådets afgørelse

af 11. november 2002

om undertegnelse på Det Europæiske Fællesskabs vegne og om midlertidig anvendelse af aftalen i form af brevveksling om forlængelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Angola om fiskeri ud for Angola, for perioden fra 3. maj til 2. august 2002

(2002/913/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen(1), og

ud fra følgende betragtninger:

(1) Det Europæiske Fællesskab og Republikken Angola har ført forhandlinger med henblik på at fastlægge de ændringer eller tilføjelser, der skal foretages i aftalen mellem Det Europæiske Økonomiske Fællesskab og Republikken Angolas regering om fiskeri ud for Angola(2) ved udløbet af gyldighedsperioden for den protokol, der er knyttet til aftalen.

(2) Under forhandlingerne besluttede de to parter ved en brevveksling paraferet den 26. april 2002 at forlænge den nuværende protokol for en tremåneders periode i afventning af afslutningen af forhandlingerne om de ændringer af protokollen, der skal aftales.

(3) I medfør af denne brevveksling får fiskere fra Fællesskabet fiskerimuligheder i farvande henhørende under Angolas højhedsområde eller jurisdiktion i perioden fra 3. maj til 2. august 2002.

(4) For at undgå en afbrydelse af EF-fartøjernes fiskeriaktiviteter må forlængelsen træde i kraft hurtigst muligt. Aftalen i form af en brevveksling bør derfor undertegnes med forbehold af en endelig beslutning i henhold til traktatens artikel 37.

(5) Den nøgle for fordelingen af fiskerimulighederne mellem medlemsstaterne, der er fastsat i den protokol, der udløber, bør bekræftes -

TRUFFET FØLGENDE AFGØRELSE:

Artikel 1

Undertegnelsen af aftalen i form af brevveksling om forlængelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Angola om fiskeri ud for Angola, for perioden fra 3. maj til 2. august 2002, godkendes herved på Fællesskabets vegne med forbehold af Rådets afgørelse om indgåelse af aftalen.

Teksten til aftalen er knyttet til denne afgørelse.

Artikel 2

Den i artikel 1 nævnte aftale anvendes midlertidigt for Fællesskabet fra den 3. maj 2002.

Artikel 3

De fiskerimuligheder, der fastsættes pro rata temporis i medfør af artikel 1, fordeles mellem medlemsstaterne efter følgende nøgle:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 4

Formanden for Rådet bemyndiges til at udpege den (de) person(er), der er beføjet til at undertegne aftalen i form af brevveksling på Fællesskabets vegne med forbehold af dens indgåelse.

Udfærdiget i Bruxelles, den 11. november 2002.

På Rådets vegne

B. Mikkelsen

Formand

(1) Forslag af 10.7.2002 (endnu ikke offentliggjort i EFT).

(2) EFT L 341 af 3.12.1987, s. 2.
Kommissionens beslutning

af 21. november 2002

om ændring af beslutning 94/652/EF for så vidt angår ajourføring af oversigten over opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

(meddelt under nummer K(2002) 4447)

(EØS-relevant tekst)

(2002/916/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler(1), særlig artikel 3, stk. 2, fjerde led, og

ud fra følgende betragtninger:

(1) Kommissionens beslutning 94/458/EF(2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler.

(2) Kommissionens beslutning 94/652/EF(3), senest ændret ved beslutning 2001/773/EF(4), fastsætter en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler.

(3) Ajourføringen af oversigten over opgaverne skal tage hensyn til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren.

(4) Opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig de institutter, som deltager i det videnskabelige samarbejde.

(5) Beslutning 94/652/EF bør ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelsen fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 94/652/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. november 2002.

På Kommissionens vegne

David Byrne

Medlem af Kommissionen

(1) EFT L 52 af 4.3.1993, s. 18.

(2) EFT L 189 af 23.7.1994, s. 84.

(3) EFT L 253 af 29.9.1994, s. 29.

(4) EFT L 290 af 7.11.2001, s. 9.

BILAG

"BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>"
Kommissionens beslutning

af 15. november 2002

om ændring af beslutning 2001/783/EF for så vidt angår beskyttelseszoner og overvågningszoner i forbindelse med bluetongue i Italien

(meddelt under nummer K(2002) 4415)

(EØS-relevant tekst)

(2002/906/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue(1), særlig artikel 8, stk. 3, og

ud fra følgende betragtninger:

(1) Som følge af udviklingen af bluetonguesituationen i fire medlemsstater i 2001 blev Kommissionens beslutning 2001/783/EF af 9. november 2001 om iagttagelsesdistrikter og overvågningsområder i forbindelse med bluetongue og om regler for dyretransporter ind og ud af disse zoner(2), senest ændret ved beslutning 2002/543/EF(3), vedtaget.

(2) Det fremgår af resultaterne af de italienske myndigheders epidemiologiske undersøgelse, at bluetongue-virus har været i omløb i nye områder eller er dukket op igen i tidligere inficerede områder.

(3) Beslutning 2001/783/EF bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I til beslutning 2001/783/EF affattes som angivet i bilaget til nærværende beslutning.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning, og de skaber straks passende publicity omkring de vedtagne foranstaltninger. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. november 2002.

På Kommissionens vegne

David Byrne

Medlem af Kommissionen

(1) EFT L 327 af 22.12.2000, s. 74.

(2) EFT L 293 af 10.11.2001, s. 42.

(3) EFT L 176 af 5.7.2002, s. 45.

BILAG

""

BILAG I

(beskyttelseszoner og overvågningszoner)

BILAG I A

Italien:

Sicilien: Agrigento, Caltanisetta, Catania, Enna, Messina, Palermo, Ragusa, Siracusa og Trapani.

Calabria: Catanzaro, Cosenza, Crotone, Reggio Calabria og Vibo Valentia.

Basilicata: Matera og Potenza.

Puglia: Bari, Brindisi, Foggia, Lecce og Tarento.

Campania: Avellino, Benevento, Caserta, Napoli og Salerno.

Molise: Isernia.

Abruzzo: Aquila.

BILAG I B

Frankrig:

Corse du sud og Haute Corse.

Spanien:

Balearerne.

Italien:

Sardinien: Cagliari, Nuoro, Sassari og Oristano.

BILAG I C

Lazio: provinserne Viterbo, Latina, Frosinone og Roma.

Toscana: provinserne Grosseto, Livorno, Pisa og Massa-Carrara.

BILAG I D

Grækenland: alle nomi.
Rådets afgørelse

af 10. december 2002

om gennemførelse af fælles aktion 2002/210/FUSP om Den Europæiske Unions politimission

(2002/968/FUSP)

RÅDET FOR DEN EUROPÆISKE UNION HAR -

under henvisning til Rådets fælles aktion 2002/210/FUSP af 11. marts 2002 om Den Europæiske Unions politimission (EUPM)(1), særlig artikel 9, stk. 1, litra b), sidste afsnit, i tilknytning til artikel 23, stk. 2, andet led, i traktaten om oprettelse af Den Europæiske Union, og

ud fra følgende betragtning:

Det endelige budget for 2003 fastsættes af Rådet -

TRUFFET FØLGENDE AFGØRELSE:

Artikel 1

1. Budgettet for EUPM for 2003 fastsættes til 38 mio. EUR, hvoraf et referencebeløb på 20 mio. EUR afholdes i fællesskab over Den Europæiske Unions almindelige budget.

2. Forvaltningen af de udgifter, der finansieres af Den Europæiske Unions almindelige budget, jf. stk. 1, skal ske i overensstemmelse med Fællesskabets procedurer og regler på budgetområdet med den undtagelse, at forudfinansieringer ikke forbliver Fællesskabets ejendom.

Artikel 2

Denne afgørelse træder i kraft på datoen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 10. december 2002.

På Rådets vegne

P. S. Møller

Formand

(1) EFT L 70 af 13.3.2002, s. 1.
Rådets beslutning

af 3. december 2002

om forlængelse af gyldigheden af beslutning 2000/185/EF om bemyndigelse af medlemsstaterne til at anvende en nedsat momssats på visse arbejdskraftintensive tjenesteydelser i overensstemmelse med proceduren i artikel 28, stk. 6, i direktiv 77/388/EØF

(2002/954/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag(1), særlig artikel 28, stk. 6,

under henvisning til forslag fra Kommissionen, og

ud fra følgende betragtninger:

(1) Ved Rådets beslutning 2000/185/EF(2) fik Belgien, Grækenland, Spanien, Frankrig, Italien, Luxembourg, Nederlandene, Portugal og Det Forenede Kongerige indtil 31. december 2002 tilladelse til at anvende en nedsat momssats på de arbejdskraftintensive tjenesteydelser, hvorom de havde indgivet anmodning.

(2) Kommissionen skal på grundlag af de rapporter, der udarbejdes inden den 1. oktober 2002 af de medlemsstater, der anvender nedsatte momssatser, inden den 31. december 2002 forelægge Europa-Parlamentet og Rådet en samlet evalueringsrapport, der eventuelt kan ledsages af et forslag om endelig fastsættelse af momssatsen på arbejdskraftintensive tjenesteydelser.

(3) I betragtning af den tidsramme, der er nødvendig for at kunne udarbejde en samlet og grundig evaluering af de nationale rapporter, forlænges den maksimale gyldighedsperiode for den pågældende foranstaltning i direktiv 77/388/EØF.

(4) Gyldigheden af Rådets beslutning 2000/185/EF bør ligeledes forlænges -

VEDTAGET FØLGENDE BESLUTNING:

Artikel 1

I beslutning 2000/185/EF foretages følgende ændringer:

1) I artikel 1, stk. 1, erstattes "tre år fra den 1. januar 2000 til den 31. december 2002" af "fire år fra den 1. januar 2000 til den 31. december 2003".

2) I artikel 3, stk. 2, erstattes "31. december 2002" af "31. december 2003".

Artikel 2

Denne beslutning er rettet til Kongeriget Belgien, Den Hellenske Republik, Kongeriget Spanien, Den Franske Republik, Den Italienske Republik, Storhertugdømmet Luxembourg, Kongeriget Nederlandene, Den Portugisiske Republik og Det Forenede Kongerige Storbritannien og Nordirland.

Udfærdiget i Bruxelles, den 3. december 2002.

På Rådets vegne

T. Pedersen

Formand

(1) EFT L 145 af 13.6.1977, s. 1. Senest ændret ved direktiv 2002/38/EF (EFT L 128 af 15.5.2002, s. 41).

(2) EFT L 59 af 4.3.2000, s. 10.
Kommissionens beslutning

af 2. oktober 2002

om ændring af beslutning 2002/195/EF om støtteordningen indført ved Siciliens regionallov nr. 81 af 7. november 1995

(meddelt under nummer K(2002) 3579)

(Kun den italienske udgave er autentisk)

(2002/939/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 88, stk. 2,

under henvisning til Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 88(1), og

ud fra følgende betragtninger:

(1) I artikel 1 i beslutning 2002/195/EF(2), har Kommissionen fastsat, at det er uforeneligt med det fælles marked at yde støtte til sektoren for produktion, forarbejdning og afsætning af produkter henhørende under bilag I til traktaten, undtagen fiskeri- og akvakultursektoren, på grundlag af artikel 4 og 8 i Siciliens regionallov nr. 81 af 7. november 1995 ("lov nr. 81 af 1995"). Hvad angår fiskeri- og akvakultursektoren har Kommissionen i henhold til artikel 3 i nævnte beslutning anmodet Italien om at få forelagt en liste over og en beskrivelse af de støtteforanstaltninger, hvortil der i henhold til artikel 9 i lov nr. 81 af 1995 kan opnås refinansiering, samt de præcise betingelser for ydelse af denne støtte.

(2) Efter at denne beslutning var blevet meddelt, oplyste Italien, at Kommissionen allerede havde vedtaget en beslutning om støtteordningen for sektoren for fiskeri og akvakultur, og at denne beslutning var blevet meddelt i Kommissionens skrivelse SG(97) 6787 af 7. juni 1997 om afslutning af proceduren for den støtte, der var bevilget til sektoren i henhold til artikel 9 i lov nr. 81 af 1995.

(3) Kommissionen bemærker, at proceduren for støtteordningen til fordel for fiskerisektoren rent faktisk er afsluttet, og at beslutningen er meddelt Italien i ovennævnte skrivelse af 7. juni 1997 -

VEDTAGET FØLGENDE BESLUTNING:

Artikel 1

Artikel 3 i beslutning 2002/195/EF udgår.

Artikel 2

Denne beslutning er rettet til Den Italienske Republik.

Udfærdiget i Bruxelles, den 2. oktober 2002.

På Kommissionens vegne

Franz Fischler

Medlem af Kommissionen

(1) EFT L 83 af 27.3.1999, s. 1.

(2) EFT L 64 af 7.3.2002, s. 27.